АҞӘА, абҵара 18– Sputnik, Бадри Есиава. Напышьашәалатәи ақәԥаразы XI Адунеи Ахраҿа FCF-MMA мҩаԥысит абҵара 16-17 рзы Кисловодск, хәа Sputnik иазеиҭеиҳәеит азыҟаҵаҩ Асҭамыр Арсҭаа.
"Енри Агрба афинал аҿы Урыстәылатәи аспортсмен диндаҭлон. Ишаҳҭахыз еиԥш акәымкәа аҩбатәи аҭыԥ никылеит. Ҭамаз Ҭарба Индиатәи аспортсмен дииааиит аха Киргизиатәи аспортсмен иҿы даҵахеит. Иара ахԥатәи аҭыԥ иҽаԥсеитәит", -иҳәоит Арсҭаа.
Атурнир FCF-MMA – иахықәкуп иреиӷьу аспортсменцәа ралкаара. Атурнир аиҿкааҩ: еиныррала напышьашәалатәи ақәԥара Афедерациа IF FCF.
Иара убас шәаԥхьар ҟалоит:
- Енри Агрба еилаԥсоу аиқәԥаразы атурнир далахәхоит